
Na podlagi 2. člena zakona o spodbujanju razvoja turizma (Uradni list RS, št. 2/04) in na podlagi 17. člena statuta Občine Vojnik (Uradni list RS, št. 82/98 in 68/02) je Občinski svet občine Vojnik na 10. redni seji dne 4. 2. 2004 in na 6. redni seji dne 28. 3. 2007  sprejel

P R A V I L N I K 
o sofinanciranju programov na področju turizma v Občini Vojnik
I. SPLOŠNE DOLOČBE

1. člen

S tem pravilnikom se določajo merila in kriteriji za sofinanciranje programov društev in drugih organizacij, katerih cilj z ustanovitvijo in delovanjem ni pridobivanje dobička (v nadaljevanju: izvajalcev) na področju turizma na območju Občine Vojnik iz občinskega proračuna.
Sredstva za sofinanciranje programov na področju turizma na območju občine Vojnik se zagotavljajo iz občinskega proračuna, njihovo višino pa določi občinski svet z odlokom o proračunu za tekoče leto.

2. člen

Za sofinanciranje dejavnosti morajo izvajalci iz 1. člena tega pravilnika izpolnjevati naslednje pogoje: 
– da so registrirani v skladu z zakonom o društvih; 
– da so registrirani v skladu zakonom o zavodih oziroma v skladu z zakonom, ki ureja področje združevanj, katerih cilj z ustanovitvijo in delovanjem ni pridobivanje dobička; 
– da imajo urejeno evidenco o članstvu, plačani članarini in ostalo dokumentacijo v skladu z določili o registraciji; 
– da imajo zagotovljene osnovne pogoje za realizacijo načrtovanih programov.
3. člen

Predmet tega pravilnika je sofinanciranje letnih programov društev s strani občine. Sredstva za investicije v prostore društev niso predmet tega pravilnika.

II. POSTOPEK PRIDOBIVANJA SREDSTEV

4. člen

Višina sredstev za izvajanje programov se določi v proračunu Občine Vojnik. Sredstva se dodeljujejo na podlagi javnega razpisa, ki se objavi v Uradnem listu RS in v drugih sredstvih javnega obveščanja.

5. člen

Javni razpis se izvede praviloma v roku 60 dni po sprejetem proračunu za proračunsko leto.

6. člen

Javni razpis mora vsebovati: 
– navedbo naročnika; 
– pogoje, ki jih morajo izpolnjevati ponudniki; 
– navedbo, da gre za zbiranje programov s področja razvoja turizma; 
– rok za prijavo. 
Društva se prijavijo na razpis z razpisno dokumentacijo, ki jo pripravi občinska uprava. Razpisni rok ne sme biti krajši kot 30 dni in ne daljši kot 45 dni.

7. člen

Pregled in ocenitev s predlogom izbora programov ter določitev predloga višine sofinanciranja opravi Odbor za gospodarstvo in turizem in ga predloži v potrditev županu. Z izbranimi društvi sklene Občina Vojnik pogodbo o sofinanciranju, ki jo podpiše župan. 
Pogodba vsebuje: 
– naziv in naslov društva; 
– navedbo programa, ki se sofinancira; 
– višino dodeljenih sredstev in način financiranja; 
– način nadzora; 
– določilo o vračilo sredstev v primeru nenamenske porabe sredstev: 
– druga določila, pomembna za izvedbo sofinanciranja programa. 
Predlagatelj vloge, ki meni, da izpolnjuje pogoje in merila javnega razpisa in, da mu razpisana sredstva niso bila dodeljena v skladu z merili, lahko pri županu vloži zahtevek za preveritev utemeljenosti sklepa o dodelitvi sredstev oziroma pritožbo v roku 8 dni od prejema sklepa. O zahtevku oziroma pritožbi odloča župan.

III. MERILA IN KRITERIJI
8. člen

Pri izboru programov in projektov za sofinanciranje se upoštevajo naslednja merila in kriteriji:
1. Program dela za razpisano leto:

– aktivnosti za ohranjanje kulturne

in naravne dediščine                                             10 točk

– urejanje in varstvo okolja                                     10 točk

– organiziranje in usklajevanje prireditev                       10 točk

– izvajanje promocijske in informativne dejavnosti                5 točk

– izvajanje ozaveščenosti prebivalstva in mladine

za delovanje na področju turizma                                 15 točk

– projekti, ki povezujejo k skupni izvedbi več turističnih

in drugih društev ter drugih organizacij                         20 točk

 

    Vsaka aktivnost je ovrednotena z navedenim številom točk.

 

2. Število članov društva iz Občine Vojnik

–   do sto članov                                            5 točk

– do petdeset članov                                             10 točk

– nad petdeset članov                                            15 točk

– nad sto članov                                                 20 točk

 

3. Drugo – izobraževanje članov društva                           5 točk

Programi bodo ocenjeni v skladu z merili in kriteriji in ob upoštevanju specifičnosti posameznih programov. Programi se točkujejo. Vrednost točke se določi v skladu s predvidenimi proračunskimi sredstvi za razpisno leto. Višina sofinanciranja posameznega programa je odvisna od skupnega števila zbranih točk in vrednosti točke.

IV. NADZOR NAD PORABO SREDSTEV

10. člen

Namensko porabo proračunskih sredstev za sofinanciranje programov na področju turizma spremlja in preverja Odbor za gospodarstvo in turizem. 
Društva so dolžna do 28. februarja naslednjega leta oddati letno poročilo o izvedbi programov z dokazili o izpolnitvi prevzetih obveznosti.

11. člen

Upravičenec je dolžan povrniti nenamensko porabljena sredstva skupaj z zakonitimi zamudnimi obrestmi, ki se obračunavajo od dneva vračila sredstev v primeru, ko se ugotovi: 
– da so bila dodeljena sredstva delno ali v celoti nenamensko porabljena; 
– da je upravičenec za kateri koli namen pridobitve sredstev navajal neresnične podatke; 
– druge nepravilnosti pri uporabi sredstev.

V. KONČNI DOLOČBI

12. člen

Spremembe in dopolnitve pravilnika se sprejemajo po enakem postopku kot sam pravilnik.

13. člen

Ta pravilnik začne veljati naslednji dan po objavi v Uradnem listu Republike Slovenije.

